Εύκολα μελομακάρονα στρωτά στο ταψί
Αυτά είναι τα πιο εύκολα μελομακάρονα! Δεν τα πλάθουμε, παρά απλώνουμε τη ζύμη σε ταψί και έπειτα την κόβουμε σε μικρά κομμάτια, μπακλαβαδωτά ή τετράγωνα.
1 νεροπότηρο ελαιόλαδο + λίγο ακόμα για να αλείψουμε το ταψί, 1 νεροπότηρο βούτυρο αγελαδινό ή ελαιόλαδο, 1 νεροπότηρο ζάχαρη, 1 κρασοπότηρο κονιάκ, 1 κρασοπότηρο αλισίβα * (αν θέλουμε), χυμός από 2 πορτοκάλια, 1 κουτ. σούπας ξύσμα πορτοκαλιού (βιολογικού και ακέρωτου), 1 κουτ. γλυκού κανέλα, σε σκόνη, 1 φακελάκι μπέικιν πάουντερ, 250 γρ. σιμιγδάλι ψιλό αλεύρι για όλες τις χρήσεις όσο χρειαστεί (1.300 – 1.500 γρ.), 1/2 κιλό καρύδια, ψιλοκομμένα, 1 φλιτζ. τσαγιού σουσάμι ψημένο, αλεσμένο στο μούλτι, 1 κοφτό κουτ. γλυκού ξύσμα πορτοκαλιού, 1 φλιτζ. τσαγιού τριμμένα καρύδια, 2 νεροπότηρα ζάχαρη, 2 νεροπότηρα νερό, 3/4 του ποτηριού μέλι, μια φλούδα από μανταρίνι, 5 - 6 γαρίφαλα άκοπα
Για τα μελομακάρονα στρωτά, χτυπάμε στον κάδο του μίξερ (ή με το μίξερ χειρός) το λάδι με το βούτυρο και τη ζάχαρη μέχρι να ενωθούν καλά και να αφρατέψουν.Προσθέτουμε όλα τα υγρά, τις μυρωδιές, το σιμιγδάλι, το μπέικιν πάουντερ, τα ανακατεύουμε και αρχίζουμε να ρίχνουμε σιγά σιγά το αλεύρι. Ζυμώνουμε και όταν δεν κολλάει στα χέρια είναι έτοιμο.Σκεπάζουμε τη ζύμη για μισή ωρίτσα να ησυχάσει και στο μεταξύ ανακατεύουμε τα υλικά της γέμισης.Προθερμαίνουμε το φούρνο στους 180° C.Αλείφουμε το ταψί με λάδι και απλώνουμε με τα χέρια τη μισή ζύμη ομοιόμορφα σαν χοντρό φύλλο.Ρίχνουμε πάνω τα υλικά της γέμισης. Πάνω σ’ ένα κομμάτι λαδόκολλα που έχει ακριβώς το μέγεθος του ταψιού, απλώνουμε την υπόλοιπη ζύμη.Γυρίζουμε το λαδόχαρτο πάνω στη γέμιση και τραβάμε το λαδόχαρτο για να κλείσει η ζύμη στη θέση της.Κόβουμε τη ζύμη όπως μας αρέσει, μπακλαβαδωτά, ορθογώνια, τετραγωνάκια αλλά όχι μεγάλα κομμάτια.Το ψήνουμε μέχρι να πάρει χρώμα (για 45' - 1 ώρα). Το αφήνουμε να γίνει χλιαρό.Βράζουμε τα υλικά του σιροπιού μέχρι να γίνουν ένα μετρίως παχύρρευστο σιρόπι και το περιχύνουμε καυτό πάνω στο χλιαρό μελομακάρονο.Πασπαλίζουμε με τα τριμμένα καρύδια και αφήνουμε το γλυκό να κρυώσει και να απορροφήσει το σιρόπι.
Αλεύρι (ζύμες),Καρύδια,Χριστούγεννα